Rus häkimiýetleri Hodorkowskiniň esaslandyran “Açyk media” we “MBH media” saýtlaryny petikledi\nAwgust 05, 2021\n“Açyk media” we “MBH media” neşirleriniň web sahypalary açylmaýar.\n“Açyk media” we “MBH media” neşirleriniň web sahypalary Orsýetdäki prowaýderleriň köpüsinde açylmaýar.\n“MBH media” öz saýtynyň Roskomnadzor tarapyndan petiklenendigini habar berýär.\nBaglanan saýtlaryň sanawyna laýyklykda, bu saýta girmek mümkinçligi Baş prokuraturanyň 3-nji awgustdaky karary esasynda çäklendirilýär. Gazetiň habar bermegine görä, petiklenmäniň näme bilen baglanyşyklydygy belli däl.\n“Açyk media” telegramda saýtyň salgysynyň köpçülikleýin bidüzgünçiliklere we ekstremist hereketlere çagyryşlary öz içine alýan çeşme hökmünde Roskomnadzoryň ýörite sanawyna goşulandygyny habar berýär.\nKöpçülikleýin habar beriş serişdeleriniň redaktorlary Baş prokuraturanyň ýa-da Roskomnadzoryň özlerine bu ýagdaýlar barada hiç hili habar ýetirmändigini aýdýarlar.\nRoskomnadzor RBK habar gullugyna “Açyk Russiýa raýat hereketiniň” we “Açyk Russiýanyň” maglumat çeşmelerine elýeterliligi çäklendirýändigini, olaryň “Ýukosyň” öňki başlygy Mihail Hodorkowskiý bilen baglanyşyklydygyny we Russiýada islenmeýän guramalar hökmünde ykrar edilendigini aýtdy.